
ΑΘΗΝΑ 1/9/2026
ΑΡ.ΠΡΩΤ.: 983 
ΠΑΡΑΣΚΕΥΗ 4 ΣΕΠΤΕΜΒΡΙΟΥ 2026

ΟΡΓΑΝΩΝΟΥΜΕ ΠΑΝΕΛΛΑΔΙΚΗ ΣΥΓΚΕΝΤΡΩΣΗ 

8.30πμ στο ΙΠΠΟΚΡΑΤΕΙΟ ΝΟΣΟΚΟΜΕΙΟ ΘΕΣ/ΝΙΚΗΣ

ΠΟΡΕΙΑ ΣΤΟ ΥΠΟΥΡΓΕΙΟ ΜΑΚΕΔΟΝΙΑΣ - ΘΡΑΚΗΣ

ΜΕΓΑΛΗ ΕΡΕΥΝΑ ΤΗΣ ΠΟΕΔΗΝ

ΠΡΟΒΛΗΜΑΤΑ ΚΑΙ ΕΛΛΕΙΨΕΙΣ ΠΡΟΣΩΠΙΚΟΎ
 ΝΟΣΟΚΟΜΕΙΩΝ & ΚΕΝΤΡΩΝ ΥΓΕΙΑΣ ΒΟΡΕΙΟΥ ΕΛΛΑΔΟΣ 
ΣΕΠΤΕΜΒΡΙΟΣ 2026
ΘΕΣΣΑΛΟΝΙΚΗ

1. ΙΠΠΟΚΡΑΤΕΙΟ: Στο Νοσοκομείο οι οργανικές θέσεις στη Νοσηλευτική Υπηρεσία είναι 1.134 και οι κενές θέσεις είναι 214. Στο Διοικητικό προσωπικό οι οργανικές είναι 144 και οι κενές 41 θέσεις. Στο Παραϊατρικό προσωπικό οι οργανικές θέσεις είναι στο σύνολο 264 και οι κενές 94. Το σύνολο των οργανικών θέσεων του Νοσοκομείου για όλες τις ειδικότητες (Νοσηλευτικό, Διοικητικό, Παραϊατρικό, λοιπό προσωπικό και Ιατρικό) είναι 1.722 θέσεις και το σύνολο των κενών ανέρχεται στις 439 θέσεις. Η ΜΕΘ διαθέτει 38 κρεβάτια και λειτουργούν περίπου τα 20 με 25 κρεβάτια λόγω έλλειψης προσωπικού. Η λίστες χειρουργείων πριν 2 χρόνια ήταν σε αναμονή 4.000 και έχει μηδενιστεί. Τώρα που τελείωσαν τα vouchers, άρχισε να ανεβαίνει ξανά. Μετά από κάθε εφημερία υπάρχουν διασπορές 40 με 50 ασθενών. Σε κάθε εφημερία ο μέσος όρος προσέλευσης είναι 1.200 ασθενείς. 

2. ΑΧΕΠΑ: Στο Νοσοκομείο οι οργανικές θέσεις είναι 1490 υπηρετούντες μόνιμοι 909 +6 προσωποπαγής θέσεις +12 ΙΔΑΧ. Κενές οργανικές θέσεις 581. Επικουρικοί 245. Κατά το τελευταίο χρονικό διάστημα πραγματοποιήθηκαν 77 προσλήψεις μόνιμου προσωπικού και 5 επικουρικών. Είχαμε όμως 58 αποχωρήσεις μόνιμου προσωπικού, είτε παραιτήσεις είτε συνταξιοδοτήσεις και 42 αποχωρήσεις επικουρικού προσωπικού. Σχετικά με τα χειρουργεία οι λίστες αναμονής είναι στους 4 περίπου μήνες, έχουν πραγματοποιηθεί περίπου 200 απογευματινά δωρεάν χειρουργεία και 15 επί πληρωμή. Λειτουργούν 5 από τις 10 χειρουργικές αίθουσες λόγω έλλειψης ιατρικού και νοσηλευτικού προσωπικού. Επίσης 2 χειρουργικές αίθουσες στα χειρουργεία καρδιάς και 4 χειρουργικές αίθουσες και 1 σηπτική στην οφθαλμολογική κλινική. Από τις αρχές του χρόνου έχουν πραγματοποιηθεί περίπου 2050 γενικές χειρουργικές επεμβάσεις 2200 οφθαλμολογικές επεμβάσεις και 430 χειρουργεία καρδιάς. Λειτουργούν 35 κλίνες ΜΕΘ, δεν υπάρχουν περιστατικά νοσηλείας για τον ιό του Δυτικού Νείλου. Επίσης δεν υπάρχουν ράντζα στο νοσοκομείο μας, ενώ υπάρχει μεγάλη διασπορά παθολογικών περιστατικών στις υπόλοιπες κλινικές. Πολλές κλινικές χρειάζονται ανακαίνιση όπως π.χ. η αγγειοχειρουργική, η μονάδα ημερήσιας νοσηλείας (ογκολογικοί ασθενείς), το τούνελ (χρόνιο πρόβλημα). Σχετικά με τον προϋπολογισμό, οι ανάγκες στα μεγάλα νοσοκομεία και ιδίως στα αστικά κέντρα δεν καλύπτονται επαρκώς από τον προϋπολογισμό λόγω των μεγάλων αναγκών σε εξειδικευμένες επεμβάσεις.
3. ΘΕΑΓΕΝΕΙΟ: Σοβαρές ελλείψεις προσωπικού όλων των ειδικοτήτων. Οι οργανικές θέσεις στην Νοσηλευτική υπηρεσία είναι στο σύνολο 391, υπηρετούν 250 μόνιμοι και οι κενές θέσεις είναι 141.  Στην Διοικητική Υπηρεσία οι οργανικές είναι 79, υπηρετούν όμως 49 υπάλληλοι και οι κενές θέσεις είναι 30. Οι οργανικές θέσεις των γιατρών είναι 132, υπηρετούν 112 και οι κενές θέσεις είναι 20. Στο Παραϊατρικό προσωπικό οι οργανικές είναι 121, υπηρετούν 82 μόνιμοι και οι κενές είναι 39. Τέλος στην Τεχνική Υπηρεσία οι οργανικές είναι 29, υπηρετούν 13 υπάλληλοι μόνιμοι και οι κενές είναι 16. Οι συμβασιούχοι ΟΑΕΔ, ΙΔΟΧ  είναι στο σύνολο 109 σε όλες τις ειδικότητες. Από αυτούς αποσπασμένοι από άλλα Νοσοκομεία είναι 6 άτομα και αποσπασμένοι προς άλλα Νοσοκομεία είναι 31 άτομα. Το επικουρικό προσωπικό που υπηρετεί στο Νοσοκομεία (πλην των συμβασιούχων ΟΑΕΔ) είναι 86 εργαζόμενοι. Από Σεπτέμβριο του 2025 έως και Σεπτέμβριο του 2026 προσλήφθηκαν 48 άτομα με κάθε είδους σχέσης εργασίας και αποχώρησαν 57 άτομα επίσης με κάθε είδους σχέσης εργασίας. Από Ιανουάριο του 2024 έως και Σεπτέμβριο 2026 προσλήφθηκαν ως μόνιμοι 85 άτομα και από αυτούς εργάζονταν ήδη ως επικουρικοί 25 άτομα. Στο Νοσοκομείο του Θεαγένειου δεν πραγματοποιούνται απογευματινά χειρουργεία. Λειτουργούν και οι 5 χειρουργικές αίθουσες. 
4. ΓΕΝΝΗΜΑΤΑΣ:  Σοβαρές ελλείψεις προσωπικού. Οι οργανικές θέσεις στη Νοσηλευτική υπηρεσία είναι συνολικά 383 από τις οποίες οι κενές είναι 113. Στην τεχνική υπηρεσία οι οργανικές είναι 27 και οι κενές 13. Στην Διοικητική Υπηρεσία είναι 125 οι οργανικές ( Διοικητικοί, καθαριότητα, φύλακες, διατροφή) και οι κενές θέσεις σε αυτές τις ειδικότητες είναι 81. Στα εργαστήρια οι οργανικές θέσεις είναι 65 και οι κενές 21. Στην Νοσηλευτική υπηρεσία υπηρετούν 55 επικουρικοί υπάλληλοι (ΙΔΟΧ ΚΑΙ ΟΑΕΔ), στην Διοικητική Υπηρεσία υπηρετούν 60 επικουρικοί υπάλληλοι (ΙΔΟΧ και ΟΑΕΔ), στην Τεχνική Υπηρεσία υπηρετούν 9 επικουρικοί υπάλληλοι και στα Εργαστήρια υπηρετούν 8 επικουρικοί υπάλληλοι. Στο σύνολο 132 εργάζονται ως επικουρικό προσωπικό στο Νοσοκομείο. Από τον Σεπτέμβριο του 2025 έως τον Σεπτέμβριο του 2026 ήρθαν 35 επικουρικοί υπάλληλοι από όλες τις ειδικότητες και έφυγαν 21 υπάλληλοι από την Νοσηλευτική υπηρεσία και 6 υπάλληλοι από την Διοικητική. Νεοπροσληφθέντες μόνιμοι δύο τρία χρόνια πριν ήταν στη Νοσηλευτική υπηρεσία 22 υπάλληλοι, στην Διοικητική ένας, στην Τεχνική 3 υπάλληλοι και στην εργαστηριακή ένας υπάλληλος. Η λίστα χειρουργείων πριν τα απογευματινά ήταν στα 1800 άτομα. Σήμερα είναι 1200 άτομα η αναμονή. Απογευματινά χειρουργεία έγιναν δωρεάν 230 και επί πληρωμή 36. Οι χειρουργικές αίθουσες είναι στο σύνολο 8 από τις οποίες είναι ανοιχτές οι 5 και οι 3 κλειστές. Η ΜΕΘ έχει 13 κλίνες εκ των οποίων λειτουργούν οι 11.
5. ΑΓ. ΔΗΜΗΤΡΙΟΣ: Μεγάλες ελλείψεις προσωπικού. Οργανικές θέσεις ιατρικού κλάδου 91, καλυμμένες θέσεις 72 και κενές 19. Στο Παραϊατρικό προσωπικό οργανικές θέσεις 56, καλυμμένες θέσεις 44 και κενές 12. Στο Νοσηλευτικό προσωπικό οργανικές θέσεις 233, καλυμμένες θέσεις 161 και κενές 73. Στο Διοικητικό, Τεχνικό και λοιπό προσωπικό οι οργανικές θέσεις είναι 123, καλυμμένες θέσεις 47 και κενές 76. Οι διορισμοί – προσλήψεις – μετατάξεις από 9/2025 έως 9/2026 είναι 38, ενώ οι συνταξιοδοτήσεις – παραιτήσεις – μετατάξεις από 9/2025 έως 9/2026 είναι 36. Ο αριθμός των ασθενών σε αναμονή για χειρουργεία ανέρχεται στα 2.100 άτομα, ενώ πριν ξεκινήσουν τα απογευματινά χειρουργεία ήταν 3.585 άτομα. Έχουν γίνει έως σήμερα 778 απογευματινά χειρουργεία από τα οποία 774 δωρεάν και 4 επί πληρωμή. Το Νοσοκομείο διαθέτει 6 χειρουργικές αίθουσες, 4 αίθουσες Γενικής χειρουργικής και 2 αίθουσες για οφθαλμολογικά χειρουργεία. Επίσης υπάρχουν ελλείψεις και σε μηχανήματα όπως πύργος για ρομποτικά Ουρολογικά χειρουργεία. Στο Παθολογοανατομικό χρειάζεται ένα μηχάνημα ώστε τα δείγματα από τα χειρουργεία να δουλεύονται μέσα στο εργαστήριο και να μην στέλνονται σε άλλα εργαστήρια ώστε να βγαίνουν πολύ πιο γρήγορα τα αποτελέσματα. Επίσης στη γυναικολογική κλινική δεν έχει γίνει εδώ και πολλά χρόνια κάποια ανακαίνιση. Εν έτη 2026 οι χειρουργημένες ασθενείς πηγαίνουν στις δύο κοινές τουαλέτες που υπάρχουν στο τμήμα.
6. ΠΑΠΑΓΕΩΡΓΙΟΥ: Αναφορικά με το Ιατρικό προσωπικό στο Νοσοκομείο οι οργανικές είναι 221 με καλυμμένες τις 169 και κενές 52 (από 66 που ήταν το Σεπτέμβριο του 2025). Δεσμευμένες από προηγούμενες προκηρύξεις 16. Επικουρικοί Ιατροί 39 και βρίσκεται σε εξέλιξη προκήρυξη 16 θέσεων και έχει σταλεί αίτημα για 5 επικουρικούς ιατρούς. Στο λοιπό προσωπικό, οι οργανικές είναι 1338 με καλυμμένες τις 987 και κενές 351 (από 345 που ήταν τον Σεπτέμβριο του 2025). Δεσμευμένες από προηγούμενες προκηρύξεις 83. Επικουρικοί υπάλληλοι 108 και με συμβάσεις έργου (μπλοκάκια)108. Αναμένουν αποτελέσματα από προκηρύξεις και έχει σταλεί αίτημα για 14 άτομα επικουρικό προσωπικό. Στο Νοσοκομείο λειτουργούν 12 από τις 14 αίθουσες χειρουργείων. Οι 2 παραμένουν κενές ως backup για τυχόν επιπλοκές. Η λίστα αναμονής πριν ξεκινήσουν τα απογευματινά χειρουργεία ήταν 11.000. Σήμερα είναι 4.000. Όλα τα απογευματινά χειρουργεία από 1/1/2026 έως και σήμερα ήταν 810 και όλα δωρεάν. Στη ΜΕΘ λειτουργούν 18 κλίνες. Πολλοί θάλαμοι τις ημέρες των εφημεριών μετατρέπονται από 4κλινα σε 6κλινα δωμάτια με την προσθήκη επιπλέον κανονικών κλινών. Διασπορά παρατηρείται κατά την ημέρα της εφημερίας και την επομένη από τις Παθολογικές κλινικές προς όμορες κλινικές. Ελλείψεις υλικών δεν υπάρχουν. 
7. ΠΑΠΑΝΙΚΟΛΑΟΥ: Σοβαρές ελλείψεις προσωπικού. Παρά τις προσλήψεις που έχουν γίνει το τελευταίο διάστημα σε μόνιμο και επικουρικό προσωπικό, κυρίως Νοσηλευτικό, Ιατρικό και Παραϊατρικό, οι αποχωρήσεις των εργαζομένων είναι διπλάσιες σε σχέση με τις προσλήψεις. Το μεγαλύτερο ποσοστό που εργάζονται στο Νοσοκομείο είναι επικουρικό προσωπικό. Οι ελλείψεις είναι μεγάλες σε προσωπικό κυρίως Νοσηλευτικό, βοηθούς θαλάμου, Παραϊατρικό προσωπικό και ιδιαίτερα χειριστές ακτινολογικών μηχανημάτων και αξονικού τομογράφου, καθώς και Παρασκευαστές. Επίσης σημαντικές ελλείψεις στους Ιατρούς και ιδιαίτερα στους Αναισθησιολόγους και Ακτινολόγους. Έλλειψη υπάρχει και στην Τεχνική υπηρεσία και στο Διοικητικό προσωπικό. Οι χειρουργικές αίθουσες λειτουργούν κατά 30% μειωμένες σε σχέση με τις δυνατότητές  τους, λόγω έλλειψης Αναισθησιολόγων και νοσηλευτικού προσωπικού. Κατά τις ημέρες εφημερίας λόγω της αυξημένης προσέλευσης, παρατηρείται προσωρινή διασπορά ασθενών σε άλλα τμήματα, κυρίως του ίδιου τομέα, για την νοσηλεία τους. Στο Νοσοκομείο βρίσκονται σε εξέλιξη σημαντικά έργα ανακαίνισης, αναβάθμισης και βελτίωσης υποδομών. Πραγματοποιούνται ανακαινίσεις κτιρίων, κατασκευάζονται νέα κτίρια και ολοκληρώνονται παρεμβάσεις όπως το έργο της πυρασφάλειας, η αναβάθμιση της αποστείρωσης καθώς και το νέο κτίριο της Αιματολογικής κλινικής. 
8. ΑΓ. ΠΑΥΛΟΣ: Σοβαρές ελλείψεις προσωπικού. Στο Νοσοκομείο οι οργανικές θέσεις ανέρχονται ως εξής: Στην Διοικητική Υπηρεσία 168 από τις οποίες 20% είναι κενές (συνυπολογισμένου του επικουρικού προσωπικού) με τις μεγαλύτερες ελλείψεις να αφορούν ΔΕ Διοικητικού-Οικονομικού, την τεχνική υπηρεσία και το τμήμα Πληροφορικής. 431 είναι οι οργανικές θέσεις στην Νοσηλευτική Υπηρεσία για όλους τους κλάδους και 35% οι κενές θέσεις με τις περισσότερες ελλείψεις τους ΔΕ βοηθών Νοσηλευτών, ΤΕ Νοσηλευτών και ΥΕ βοηθητικού προσωπικού. Επίσης 304 είναι οι οργανικές θέσεις στην Ιατρική Υπηρεσία για όλους τους κλάδους με 40% κενές θέσεις με τις μεγαλύτερες ελλείψεις που αφορούν τις ειδικότητες ΤΕ Παρασκευαστών, ΔΕ χειριστών και ΤΕ βοηθών ραδιολογίας-ακτινολογίας. Οι Επικουρικοί υπάλληλοι ανανεώθηκαν συνολικά 48 άτομα (πλην γιατρών) το 2026 και προσελήφθησαν ακόμη 10 επικουρικοί εντός του 2026. Το έτος 2025 συνταξιοδοτήθηκαν συνολικά 13 συνάδελφοι. Η λίστα χειρουργείων το 2025 έχει σχεδόν μηδενισθεί. Από 1/1/2025 πραγματοποιήθηκαν 364 δωρεάν απογευματινά χειρουργεία. Από τις 4 συνολικά αίθουσες δεν είναι σε λειτουργία η αίθουσα μικρών επεμβάσεων για τεχνικούς- χωροταξικούς λόγους και έχει προγραμματισθεί η λειτουργία της στο επόμενο διάστημα. Το Νοσοκομείο ανακαινίσθηκε πρόσφατα και ο υλικοτεχνικός εξοπλισμός ανανεώνεται και κρίνεται επαρκής. Όμως παραμένει η πάγια ανάγκη επέκτασης της υπάρχουσας κτιριακής δομής. Στην ΜΕΘ υπάρχουν 7 κλίνες και λειτουργούν όλες. Την ημέρα εφημερίας και την επόμενη εφημερίας διαπιστώνεται διασπορά 30% των περιστατικών της Παθολογικής κλινικής σε άλλες κλινικές.
ΚΕΝΤΡΙΚΗ ΜΑΚΕΔΟΝΙΑ

1. ΝΑΟΥΣΑ: Ελλείψεις προσωπικού. Ελλείψεις Νοσηλευτικού και παραϊατρικού προσωπικού χωρίς να προκύπτουν προβλήματα για την άμεση λειτουργία του Νοσοκομείου. Ο αριθμός ατόμων που αποχώρησε και προσλήφθηκε δεν επηρέασε την λειτουργία του. Στα χειρουργεία οι λίστες αναμονής ξεκινούν από το 2025 με καθυστερήσεις στην λίστα χειρουργείων της Ορθοπεδικής, ενώ στις άλλες κλινικές δεν υπάρχει καμία αναμονή. Υπάρχουν 5 ενεργές χειρουργικές αίθουσες και γι’ αυτό πραγματοποιήθηκαν 348 απογευματινά χειρουργεία. Σχετικά με κτιριακές και λοιπές λειτουργικές ανάγκες του Νοσοκομείου έχουν δοθεί όλα τα ανάλογα έργα και έχουν ενταχθεί στο ταμείο ανάκαμψης. Η τεχνική υπηρεσία πραγματοποιεί σε ετήσια βάση όλες τις προβλεπόμενες συντηρήσεις. Η κάλυψη των αναγκών του Νοσοκομείου που προκύπτουν, μπορεί να καλυφθεί στο σύνολό του μέσα από τον προϋπολογισμό που επαρκεί για την ομαλή λειτουργία του. 
2. ΣΕΡΡΕΣ: Μεγάλες ελλείψεις προσωπικού. Οι οργανικές θέσεις στο σύνολο των ειδικοτήτων Νοσηλευτικού και λοιπού προσωπικού είναι 882 από τις οποίες οι κενές είναι 372. Οι οργανικές θέσεις ιατρικού προσωπικού είναι 169 και οι κενές 85. Επικουρικό προσωπικό υπηρετούν 105 άτομα και 6 Επικουρικοί Ιατροί. Από ΟΑΕΔ 36 άτομα και ΣΟΧ 40 άτομα. Η λίστα αναμονής στα χειρουργεία πριν τα απογευματινά χειρουργεία και πριν το 2025 ήταν 1150 σε αναμονή και σήμερα είναι 992. Τα Απογευματινά χειρουργεία που έγιναν ήταν 203 και ήταν όλα δωρεάν. Χειρουργικές αίθουσες υπάρχουν 6 στο σύνολο και όλες ανοιχτές. Κλίνες ΜΕΘ υπάρχουν 10 και λειτουργούν όλες. Οι κτιριακές εγκαταστάσεις χωρίς προβλήματα στο Νοσοκομείο Σερρών. Ο προϋπολογισμός είναι οριακός και ελέγχεται. 
3. ΓΙΑΝΝΙΤΣΑ: Στο Νοσοκομείο Γιαννιτσών οι οργανικές θέσεις είναι 388 στο σύνολο και οι κενές 87. Το επικουρικό προσωπικό που εργάζεται είναι στο σύνολο 78 άτομα. Από τον Σεπτέμβριο του 2025 έως τον Σεπτέμβριο του 2026 έγιναν προσλήψεις και μετατάξεις 12, ενώ έφυγαν 6 άτομα. Νεοπροσληφθέντες μόνιμοι δύο με τρία χρόνια πριν που εργάζονταν ως επικουρικοί υπάλληλοι είναι 16 άτομα. Στα χειρουργεία ο αριθμός ασθενών πριν ξεκινήσουν τα απογευματινά χειρουργεία ήταν 336 στην λίστα αναμονής. Απογευματινά χειρουργεία έγιναν 26 δωρεάν και κανένα επί πληρωμή. Από τις χειρουργικές αίθουσες είναι ανοικτές 2 και κλειστές άλλες δύο λόγω έλλειψης Αναισθησιολόγων και Νοσηλευτών. Γίνεται όμως ανακαίνιση και θα ανοίξουν σύντομα. Στην ΜΕΘ υπάρχουν 7 αναπτυγμένες κλίνες αλλά στο σύνολο είναι 11 κλίνες και δίνονται σταδιακά. Δεν υπάρχουν ράντζα και φορεία και σε περίπτωση παθολογικών περιστατικών η διασπορά γίνεται με φιλοξενίες σε άλλα τμήματα. Οι υποδομές του ΤΕΠ εγκαινιάστηκαν χωρίς να έχει γίνει η πρόσληψη όλου του αναγκαίου μόνιμου Ιατρικού, Νοσηλευτικού και Διοικητικού προσωπικού, με αποτέλεσμα η λειτουργία του Νοσοκομείου να συνεχίζει να επιβαρύνει τις υποστελεχωμένες κλινικές. Σημαντικό πρόβλημα υπάρχει στο Αναισθησιολογικό τμήμα, λόγω ιατρικής υποστελέχωσης. Υπηρετούν δύο γιατροί και ενισχύονται με μετακινήσεις από άλλα Νοσοκομεία. Ο χώρος διάλυσης κυτταροστατικών και της βραχείας ογκολογικής είναι περιορισμένος τόσο για το προσωπικό όσο και για τους ασθενείς και προκαλούνται αναμονές.  Τα μεγαλύτερα προβλήματα στη στελέχωση αφορούν μεταφορείς ασθενών, παραϊατρικό των ακτινοδιαγνωστικών εργαστηρίων και Διοικητικούς υπαλλήλους. Η περιοχή είναι ενδημική για ιό του Δυτικού Νείλου, έχουν νοσηλευτεί 10.
4. ΕΔΕΣΣΑ: Σημαντικότερο ζήτημα παραμένει η κλειστή ΜΕΘ. 
5. ΚΑΤΕΡΙΝΗ: Σοβαρές ελλείψεις προσωπικού. Επιστημονικό- λοιπό προσωπικό είναι 83 οι οργανικές θέσεις από τις οποίες υπηρετούν 52 άτομα και οι κενές είναι 31. Στο Νοσηλευτικό προσωπικό οι οργανικές θέσεις είναι 304 από τις οποίες υπηρετούν 204 άτομα και οι κενές είναι 100. Στο Διοικητικό προσωπικό οι οργανικές θέσεις είναι 58 από τις οποίες υπηρετούν 44 άτομα και οι κενές είναι 14. Στο τεχνικό προσωπικό οι οργανικές θέσεις είναι 21 από τις οποίες υπηρετούν 11 και οι κενές είναι 10. Όσων αφορά το Ιατρικό προσωπικό οι οργανικές είναι 110 και υπηρετούν 63 Ιατροί και οι κενές είναι 47. Επίσης Ιατρικό επικουρικό υπηρετούν 18 άτομα, επικουρικό λοιπό προσωπικό υπηρετούν 61 άτομα και προσωπικό μέσω ΔΥΠΑ υπηρετούν 48 άτομα. Οι λίστες αναμονής στα χειρουργεία από τον Αύγουστο του 2025 είναι στα 378, ενώ από τον Ιανουάριο του 2026 έως σήμερα είναι στα 245 άτομα. Έχουν γίνει 93 δωρεάν χειρουργεία και επί πληρωμή 32. Υπάρχουν 6 αίθουσες και λειτουργούν όλες. Επίσης κλίνες ΜΕΘ υπάρχουν 7 και καμία δεν είναι κλειστή. Ο Προϋπολογισμός είναι ελλειμματικός χωρίς σοβαρά προβλήματα λειτουργίας.
6. ΠΕΔΥΨΥ ΠΕΤΡΑ ΟΛΥΜΠΟΥ: Υπάρχει μεγάλη έλλειψη προσωπικού όλων των ειδικοτήτων, ειδικότερα επιστημονικού προσωπικού (Κοινωνικοί λειτουργοί, εργοθεραπευτές, ψυχολόγοι, ειδικοί θεραπευτές κ.α.). Επίσης έλλειψη Νοσηλευτικού προσωπικού και βοηθητικού. Τελευταία προκήρυξη για προσωπικό στο δίκτυο ήταν το 2019 (Νοσηλευτικό). Για άλλες ειδικότητες πχ. Κοινωνικοί λειτουργοί η τελευταία προκήρυξη ήταν το 2003. Στο δίκτυο υπηρεσιών Ψυχικής Υγείας του ΠεΔΥΨΥ της 3ης ΥΠΕ στην Κατερίνη, υπηρετούν συνολικά 155 εργαζόμενοι όλων των ειδικοτήτων για την κάλυψη των αναγκών των 164 κλινών (138 σε δομές φιλοξενίας και 26 κλίνες στην ψυχιατρική Κλινική ενηλίκων Κατερίνης) αναπτυγμένων κλινών επιπλέον οι κινητές μονάδες ψυχικής υγείας και δύο κέντρα ημέρας και το Κέντρο Ψυχικής υγείας. Έχουν γίνει 6 αποχωρήσεις λόγω σύνταξης από τον Σεπτέμβριο του 2025 έως και τον Αύγουστο του 2026 και καμία πρόσληψη. Με την δημιουργία του ΠΕΔΥΨΥ δεν υπάρχει οργανισμός με αποτέλεσμα να μην μπορούν να γίνουν προκηρύξεις και προσλήψεις προσωπικού, προς το παρόν, ούτε μετατάξεις προς τον φορέα. Επίσης η έλλειψη οργανογράμματος δημιουργεί δυσκολίες στην καθημερινή λειτουργία του δικτύου. Η Ψυχιατρική κλινική ενηλίκων Κατερίνης του ΠΕΔΥΨΥ της 3ης ΥΠΕ δέχεται μεγάλο αριθμό ασθενών για νοσηλεία από άλλες ΥΠΕ και πολλές φορές απομακρυσμένες, με αποτέλεσμα η νοσηλεία και η ψυχοκοινωνική τους αποκατάσταση να είναι εξαιρετικά δύσκολη. 
7. ΠΟΛΥΓΥΡΟΣ: Στην Νοσηλευτική υπηρεσία οι οργανικές θέσεις είναι 203, υπηρετούν 115 και οι κενές θέσεις είναι 88. Στα παραϊατρικά επαγγέλματα οι οργανικές θέσεις είναι 47, υπηρετούν 19 και τα κενά είναι 28. Στο Διοικητικό Προσωπικό οι οργανικές θέσεις είναι 44, υπηρετούν 19, οι κενές θέσεις μόνιμου προσωπικού είναι κενές 25 (Ι.Δ.Α.Χ 1, επικουρικό 12, ΟΑΕΔ 4). Στο Επιστημονικό Προσωπικό οι οργανικές θέσεις είναι 24, υπηρετούν 12, οι κενές θέσεις είναι 12 (Ι.Δ.Α.Χ 1, ΟΑΕΔ 3). Στο Τεχνικό Προσωπικό οι οργανικές θέσεις είναι 21, υπηρετούν 4, οι κενές θέσεις είναι 17 (επικουρικό 7). Στο Λοιπό Προσωπικό οι οργανικές θέσεις είναι 30, υπηρετούν 3, οι κενές θέσεις είναι 27 (επικουρικό 14, ΟΑΕΔ 2).

Το 2026 ήρθαν 1 άτομο νοσηλευτικό και αποχώρησαν 6. Από το λοιπό προσωπικό δεν προσλήφθηκε κανένας και αποχώρησαν 2. Τα τρία τελευταία χρόνια προσλήφθηκαν 22 άτομα νοσηλευτικό προσωπικό και αποχώρισαν 20. Από τους 22 προσληφθέντες οι 9 ήδη υπηρετούσαν ως επικουρικοί και 2 ΟΑΕΔ. Από το λοιπό προσωπικό προσλήφθηκαν 4 και αποχώρησαν 2. Στα χειρουργεία δεν μπορεί να αναφερθεί λίστα αναμονής διότι οι τρείς παλιές αίθουσες τον τελευταίο χρόνο είναι υπό ανακαίνιση και οι δύο που λειτουργούν είναι μόνο για επείγοντα. Δεν υπάρχουν απογευματινά χειρουργεία με πληρωμή. Τα απογευματινά χειρουργεία χωρίς πληρωμή για το 2026 είναι 205 τα οποία θεωρούνται επείγον. Από τις συνολικές πέντε χειρουργικές αίθουσες λειτουργούν δύο, οι άλλες τρείς είναι υπό ανακαίνιση. Με το νοσηλευτικό προσωπικό (οκτώ νοσηλευτές για τρείς βάρδιες) που εργάζεται στο χειρουργείο μετά βίας μπορούν να λειτουργούν δύο χειρουργικές αίθουσες. Δεν έχουν αναφερθεί προβλήματα στον εξοπλισμό, κτιριακές υποδομές, συντήρηση. Υπάρχουν έξι κλίνες ΜΕΘ από τις οποίες λειτουργούν τέσσερεις λόγω έλλειψης προσωπικού. Νοσηλεία περιστατικών Δυτικού Νείλου δεν έχουν αναφερθεί. ΔΙΑΧΕΙΡΙΣΗ παθολογικών περιστατικών διασπορά σε άλλες κλινικές. Επίσης η Μαιευτική Κλινική καταρρέει λόγω έλλειψης προσωπικού. Ελλείψεις υλικών δεν έχουν αναφερθεί. Ο προϋπολογισμός είναι ελλειμματικός. 
8. ΚΙΛΚΙΣ: Σοβαρές ελλείψεις προσωπικού. Στο Νοσοκομείο υπάρχει έλλειψη Ιατρικού προσωπικού από τις 86 οργανικές υπηρετούν 52 μόνιμοι ιατροί. Δεν υπάρχουν Νευρολόγοι, Παθολογοανατόμοι, Ουρολόγοι, Δερματολόγοι και Γαστρεντερολόγοι. Επίσης υπάρχουν μεγάλες ελλείψεις στο Νοσηλευτικό προσωπικό, Παραϊατρικό και Διοικητικό που καλύπτονται με επικουρικό προσωπικό. Τα τελευταία χρόνια έχουν συνταξιοδοτηθεί πάνω από 140 εργαζόμενοι όλων των ειδικοτήτων με το μεγαλύτερο ποσοστό να είναι Νοσηλευτικό προσωπικό (60 κενές θέσεις μόνιμου Νοσηλευτικού προσωπικού). Λόγω της υποστελέχωσης δεν λειτουργεί ο ολοκαίνουργιος Ψηφιακός Μαστογράφος που αποκτήθηκε το 2020. Επίσης δεν λειτουργεί ο Αξονικός Τομογράφος. Στην Παθολογική κλινική λόγω υποστελέχωσης δεν λειτουργεί το σύγχρονο Διαβητολογικό Ιατρείο, ενώ λόγω έλλειψης Γαστρεντερολόγου δεν λειτουργεί το Γαστρεντερολογικό ιατρείο καθώς και η σύγχρονη Ενδοσκοπική Μονάδα. Λόγω έλλειψης εξειδικευμένου Νοσηλευτικού προσωπικού δεν λειτουργεί η ΜΕΘ με 5 κλίνες. Επίσης δεν λειτουργεί η Μονάδα πόνου λόγω έλλειψης ιατρικού προσωπικού στο Αναισθησιολογικό τμήμα του Νοσοκομείου. Τα απογευματινά χειρουργεία που έγιναν από τον Απρίλιο του 2024 έως τον Απρίλιο του 2026 είναι περίπου 16 επί πληρωμή και 228 χειρουργεία μέσω του Ευρωπαϊκού Ταμείου Ανάκαμψης. Οι λίστες αναμονής είναι  6 με 8 μήνες ανάλογα με τα περιστατικά. Οι χειρουργικές αίθουσες είναι έξι και ένα σηπτικό χειρουργείο. Σε πλήρη ανάπτυξη είναι μόνο 4 αίθουσες λόγω έλλειψης ιατρικού και νοσηλευτικού προσωπικού, ενώ στο Αναισθησιολογικό τμήμα υπηρετούν μόνο δύο μόνιμοι ιατροί ενώ οι οργανικές θέσεις είναι 7. Λόγω της παλαιότητας των κτιρίων, της υγρασίας και της διάβρωσης παρατηρούνται συχνά πτώσεις σοβάδων και σκεπών σε εξωτερικούς χώρους, πτώση γυψοσανιδών και ψευδοροφών σε διαδρόμους και θαλάμους ασθενών σε κλινικές. Υπάρχουν και κλινικές που στεγάζονται σε κτίρια του 1936 και του 1952 με τους ασθενείς να στοιβάζονται σε πεντάκλινους και εξάκλινους θαλάμους δυσκολεύοντας την παροχή υπηρεσιών υγείας του προσωπικού. Λόγω των σοβαρών προβλημάτων στατικότητας έχει εκκενωθεί το κτίριο των Διοικητικών υπηρεσιών και 20 εργαζόμενοι απομακρύνθηκαν σε άλλους χώρους προκειμένου να γίνουν εργασίες. Σε κάποια κτίρια του Νοσοκομείου υπάρχουν επίσης φύλλα αμιάντου ένα βλαβερό υλικό το οποίο μέχρι σήμερα δεν έχει απομακρυνθεί και αντικατασταθεί. Ο προϋπολογισμός είναι ελλειμματικός και έχει ως αποτέλεσμα τις ελλείψεις υλικών που δυσκολεύουν την καθημερινή λειτουργία των κλινικών και την αδυναμία της Διοίκησης να προσλάβει επικουρικό νοσηλευτικό προσωπικό με τις ληξιπρόθεσμες οφειλές που ανέρχονται περίπου σε 400.000 ευρώ. 
9. ΓΟΥΜΕΝΙΣΣΑ ΚΙΛΚΙΣ: Σοβαρές ελλείψεις προσωπικού. Οι οργανικές θέσεις σε όλες τις ειδικότητες είναι στο σύνολο 131. Υπηρετούν 64 άτομα Νοσηλευτικό και λοιπό προσωπικό και επίσης υπηρετούν 18 άτομα στο Ιατρικό προσωπικό. Οι κενές οργανικές θέσεις είναι 49. Οι μεγαλύτερες ελλείψεις βρίσκονται στο Ιατρικό προσωπικό. Οι επικουρικοί που εργάζονται είναι στο σύνολο 13 άτομα. Από τον Σεπτέμβριο του 2025 έως τον Σεπτέμβριο του 2026 ήρθαν 5 άτομα και έφυγαν 12. Από τους νεοπροσληφθέντες μόνιμους που ήρθαν δύο – τρία χρόνια πριν, ήταν στο σύνολο 16 και μόνο οι 3 εργάζονταν ως επικουρικοί και τώρα έγιναν μόνιμοι. Υπάρχει μόνο μία χειρουργική αίθουσα και είναι κλειστή λόγω έλλειψης Αναισθησιολόγου. Ο προϋπολογισμός είναι ελλιπής με περικοπές. Χρειάζεται L.I.S. για μικροβιολογικό και ένα από τα δύο ασανσέρ χρειάζεται αλλαγή. 
10. ΒΕΡΟΙΑ: Δύναμη προσωπικού: Στο ιατρικό προσωπικό οι προβλεπόμενες θέσεις είναι 159, τον Ιούλιο 2019 υπηρετούσαν 120 και τον Φεβρουάριο 2026 145. Στην Νοσηλευτική υπηρεσία οι προβλεπόμενες θέσεις είναι 217, τον Ιούλιο 2019 υπηρετούσαν 210 και τον Φεβρουάριο 2026 257. Στο Βοηθητικό Υγειονομικό προσωπικό οι προβλεπόμενες θέσεις είναι 38, τον Ιούλιο 2019 υπηρετούσαν 26 και τον Φεβρουάριο 2026 51.  Στο λοιπό προσωπικό (διοικητικό, τεχνικό, επιστημονικό μη ιατρικό) οι προβλεπόμενες θέσεις είναι 160, τον Ιούλιο 2019 υπηρετούσαν 177 και τον Φεβρουάριο 2026 163. Ο αριθμός των ασθενών που βρίσκεται σε λίστα αναμονής για χειρουργείο ανέρχεται στα 585 άτομα. Ο αντίστοιχος αριθμός ασθενών που βρίσκονταν σε αναμονή πριν την έναρξη των απογευματινών χειρουργείων ανερχόταν στα 2034 άτομα. Δωρεάν απογευματινά χειρουργεία έγιναν 162 από τον Ιανουάριο του 2025 έως και τον Ιούνιο του 2026. Απογευματινά χειρουργεία που έγιναν με οικονομική επιβάρυνση ήταν 18 από τις 25 Απριλίου 2024 έως και τον Νοέμβριο του 2024. Οι χειρουργικές αίθουσες είναι 6 και είναι όλες ενεργές. Λόγω των προγραμμάτων του ΕΣΠΑ την τελευταία πενταετία έχει πραγματοποιηθεί σημαντική ανανέωση και αντικατάσταση του μεγαλύτερου μέρους του εξοπλισμού. Υπάρχουν συμβάσεις προληπτικής συντήρησης και τεχνικής υποστήριξης. Από το 2020 έως και σήμερα έχουν παραδοθεί, εγκριθεί και δημοπρατηθεί έργα συνολικού προϋπολογισμού 34.473.020,62 ευρώ. Κτιριακά προβλήματα δεν υπάρχουν γιατί αντιμετωπίζονται από το τεχνικό προσωπικό της υπηρεσίας του Νοσοκομείου. Η ΜΕΘ διαθέτει 6 ανεπτυγμένες κλίνες. Σχετικά με την λοίμωξη από τον ιό του Δυτικού Νείλου έχουν νοσηλευτεί έως τώρα 4 περιστατικά στο Νοσοκομείο. Επάρκεια υγειονομικού υλικού, φαρμακευτικού, αναλώσιμου και λοιπού υλικού.
ΚΕΝΤΡΑ ΥΓΕΙΑΣ:
1. Κ.Υ. ΑΡΙΔΑΙΑΣ: Στο Κ.Υ. υπάρχουν μεγάλες ελλείψεις σε Νοσηλευτικό, Διοικητικό και Ιατρικό προσωπικό. Δεν υπηρετεί Οδοντίατρος. Μεγάλες οι ελλείψεις σε είδη υγειονομικού υλικού.
2. Κ.Υ. ΣΚΥΔΡΑΣ: Χωρίς πρόβλημα προσωπικού και κτιριακά προβλήματα. 
3. Κ.Υ. ΑΛΕΞΑΝΔΡΕΙΑΣ, Κ.Υ. ΧΑΛΑΣΤΡΑΣ, ΚΟΥΦΑΛΙΩΝ, ΛΑΓΚΑΔΑ και ΛΙΤΟΧΩΡΟΥ: Υπάρχει μεγάλη έλλειψη προσωπικού κυρίως σε Διοικητικό, Παραϊατρικό και βοηθητικό προσωπικό καθώς επίσης και Νοσηλευτικό. Στο Ιατρικό προσωπικό υπάρχουν ελλείψεις κυρίως Ακτινολόγου, Παιδίατρου, Μικροβιολόγου, Καρδιολόγου και Γυναικολόγου. Οι Επικουρικοί υπάλληλοι ανακυκλώνονται με ανανεώσεις συμβάσεων από το 2020 με ελάχιστες προσλήψεις επικουρικού προσωπικού καθώς επίσης και μόνιμου προσωπικού. Με την ενεργειακή αναβάθμιση γίνεται ανακαίνιση στα 24ωρα Κέντρα Υγείας και τα κτιριακά προβλήματα μηδενίζονται.
4. Κ.Υ. Ν. ΣΕΡΡΩΝ: Από το Νοσηλευτικό προσωπικό δεν υπάρχουν ελλείψεις, υπάρχει όμως μεγάλο πρόβλημα όσων αφορά το μικροβιολογικό και το Ακτινολογικό γιατί δεν υπάρχουν άτομα με αποτέλεσμα να υπολειτουργούν. Στα Κέντρα Υγείας δεν υπάρχει Νοσηλευτική Υπηρεσία και οι αποφάσεις παίρνονται από τον Διευθυντή. Οι αναβαθμίσεις έγιναν στην πλάτη και την κούραση με άπειρες ώρες εργασίας του προσωπικού ως εργάτες, χωρίς να δοθεί ούτε μία ώρα υπερωριακής απασχόλησης. Επειδή γίνονται κάποιες ανακαινίσεις σε Κ.Υ. η μετακόμιση και τα υλικά τα κουβαλάνε οι ίδιοι οι εργαζόμενοι. 
5. Κ.Υ. Ν. ΧΑΛΚΙΔΙΚΗΣ: Σοβαρές ελλείψεις προσωπικού. Τα Κ.Υ. του νομού παρέχουν υπηρεσίες με προσωπική συμβολή και θυσίες των εργαζομένων, κυρίως μετακινούμενων αποσπασμένων ή επικουρικών. Οι λιγοστοί εργαζόμενοι καλύπτουν όλη την τουριστική κίνηση τους θερινούς μήνες όπου τα περιστατικά δεκαπλασιάζονται σε σχέση με τον αριθμό μόνιμων κατοίκων. Υπάρχουν πολλά κενά σε οργανικές θέσεις Νοσηλευτών, Παραϊατρικού προσωπικού, Διοικητικού και βοηθητικού. Τα Κ.Υ. έχουν μπει σε πρόγραμμα για ανακαίνιση αλλά αυτή τη στιγμή αντιμετωπίζουν προβλήματα γιατί τα κτίρια είναι παλιά και δεν είναι ασφαλή το περιβάλλον στο οποίο εργάζονται οι υπάλληλοι. Επίσης το υγειονομικό υλικό είναι πολύ κακής ποιότητας και λόγω υποχρηματοδότησης. 
ΔΥΤΙΚΗ ΜΑΚΕΔΟΝΙΑ

1. ΚΟΖΑΝΗ: Ελλείψεις προσωπικού. Στο Νοσοκομείο Κοζάνης οι οργανικές θέσεις είναι συνολικά 549 από τις οποίες οι 86 θέσεις είναι Ιατρών ΕΣΥ, οι 45 θέσεις ειδικευομένων και 418 θέσεις λοιπό προσωπικό ( Διοικητικό, Νοσηλευτικό, τεχνικό, επιστημονικό εκτός ιατρών). Οι κενές θέσεις είναι συνολικά 133, 21 θέσεις Ιατρών ΕΣΥ, 3 ειδικευομένων, 109 λοιπό προσωπικό. Σήμερα υπηρετούν 85 άτομα ως επικουρικό προσωπικό από τα οποία, οι 13 είναι Ιατροί και 72 λοιπό προσωπικό. Από τον Σεπτέμβριο του 2025 έως τον Σεπτέμβριο του 2026 πραγματοποιήθηκαν 65 προσλήψεις- διορισμοί και 45 παραιτήσεις – συνταξιοδοτήσεις. Από 01/01/2024 έως και σήμερα οι νεοπροσληφθέντες που ήδη εργαζόταν ως επικουρικό προσωπικό, ανέρχονται στα 19 άτομα (7 Ιατροί και 12 λοιπό προσωπικό). Στην ΜΕΘ υπάρχουν 6 κλίνες από τις οποίες οι 2 είναι κλειστές λόγω έλλειψης Νοσηλευτικού προσωπικού. Η λίστα αναμονής στα χειρουργεία έχει 156 περιστατικά. Πριν ξεκινήσουν τα απογευματινά χειρουργεία ήταν 453 τα περιστατικά. Στο Νοσοκομείο πραγματοποιήθηκαν δωρεάν χειρουργεία. Συγκεκριμένα το 2024 έγιναν 10, το 2025 έγιναν 410 και το 2026 έγιναν 203.
2. ΓΡΕΒΕΝΑ: Οι Οργανικές θέσεις από όλο το προσωπικό (μόνιμο, λοιπό και μόνιμοι γιατροί) είναι 287 θέσεις. Καλυμμένες είναι 199 θέσεις και δεσμευμένες 27. Επικουρικό προσωπικό και μόνιμοι γιατροί 48 άτομα. Προγράμματα ΟΑΕΔ 18 άτομα. Ακτινολόγοι υπάρχουν δύο ενώ οι οργανικές είναι 4. Στο τμήμα Αναισθησιολογίας ή εσωτερικής Παθολογίας ή Καρδιολογίας ή Χειρουργικής ή Πνευμονολογίας ή Ορθοπεδικής ή Γενικής Ιατρικής, ενώ οι οργανικές είναι 3 δεν υπάρχει κανείς σε αυτές τις ειδικότητες. Στην μαιευτική υπάρχει ένα άτομο ενώ οι οργανικές είναι 3. Επίσης στην χειρουργική ενώ οι οργανικές είναι 5 είναι καλυμμένες οι 2 θέσεις. Από τον Σεπτέμβριο του 2025 έως τον Αύγουστο του 2026 ήρθαν στο νοσοκομείο 19 άτομα και έφυγαν 18. Νεοπροσληφθέντες μόνιμοι που εργάζονταν ως επικουρικοί 5 άτομα. Στο Νοσοκομείο Γρεβενών δεν έχουν πραγματοποιηθεί απογευματινά χειρουργεία καθώς δεν προκύπτει ανάγκη αποσυμφόρησης χειρουργικής λίστας ή κάλυψης συσσωρευμένων περιστατικών. Τα προγραμματισμένα χειρουργεία πραγματοποιούνται εντός εύλογου χρονικού διαστήματος. Λειτουργούν συνολικά 3 χειρουργικές αίθουσες καθώς και μία αίθουσα σηπτικού χειρουργείου. Μία χειρουργική αίθουσα βρίσκεται προσωρινά εκτός λειτουργίας λόγω εργασιών αναδιαμόρφωσης και ανακατασκευής. Μετά την ολοκλήρωση των εργασιών, η αίθουσα θα επανενταχθεί στην πλήρη λειτουργία του χειρουργείου. Ο ιατροτεχνολογικός εξοπλισμός ανανεώνεται σταδιακά και δεν υπάρχουν προβλήματα. Η παρακολούθηση της εύρυθμης λειτουργίας, η προληπτική και επανορθωτική συντήρηση του εξοπλισμού, καθώς και η εποπτεία των κτιριακών και ηλεκτρομηχανολογικών εγκαταστάσεων, πραγματοποιούνται από την Τεχνική υπηρεσία του Νοσοκομείου. Στο Νοσοκομείο Γρεβενών δεν υπάρχουν κλίνες ΜΕΘ. Η διαχείριση της αυξημένης προσέλευσης ασθενών η πληρότητα πραγματοποιείται μέσω της αξιοποίησης διαθέσιμων κλινών σε άλλες κλινικές.
3. ΚΑΣΤΟΡΙΑ: Ελλείψεις προσωπικού. Στο Νοσοκομείο Καστοριάς οι οργανικές θέσεις προσωπικού και Ιατρών είναι 340 στο σύνολο. Καλυμμένες είναι μόνο 261 θέσεις. Δεσμευμένες είναι 29 θέσεις και όσων αφορά το Επικουρικό προσωπικό είναι 50 άτομα. Από προγράμματα του ΔΥΠΑ 40 άτομα. Μεγάλη έλλειψη στο Ιατρικό προσωπικό όπως Αναισθησιολόγος υπηρετεί μόνο ένας και οι οργανικές είναι 4. Χειρουργοί υπηρετούν 2 και οι οργανικές είναι 4. Ακτινολόγος υπηρετεί μόνο ένας και οι οργανικές είναι 3. Δεν υπάρχει καθόλου Νευρολόγος ενώ υπάρχει οργανική θέση μία. Επίσης δεν έχουν Πνευμονολόγο ενώ υπάρχει μία επίσης οργανική θέση. Από τον Σεπτέμβριο του 2025 έως τον Αύγουστο του 2026 διορίστηκαν 13 άτομα και έφυγαν 17 άτομα. Νεοπροσληφθέντες  μόνιμοι που εργάζονταν ως επικουρικοί υπάλληλοι είναι 4 άτομα. Τα χειρουργεία σε αναμονή είναι 86 και όχι άνω του τετραμήνου. Δεν λειτουργούν στο Νοσοκομείο απογευματινά χειρουργεία. Στο Νοσοκομείο υπάρχουν 3 χειρουργικές αίθουσες και μία σηπτικού οι οποίες είναι σε πλήρη λειτουργία πλην όμως λόγω έλλειψης Αναισθησιολόγων δεν είναι δυνατή η ταυτόχρονη λειτουργία τους παρά μόνο σε περιπτώσεις εκτάκτου ανάγκης. Όσον αφορά τις κτιριακές υποδομές στα επόμενα χρόνια αναμένεται σημαντική αναβάθμιση μέσω της υλοποίησης έργου που έχει ενταχθεί σε χρηματοδοτικό εργαλείο όπου θα αποκατασταθούν τα υφιστάμενα προβλήματα. Στο Νοσοκομείο δεν υπάρχουν ελλείψεις υλικών και ο προϋπολογισμός είναι οριακός. 
4. ΦΛΩΡΙΝΑ: Σοβαρές ελλείψεις προσωπικού. Άλυτο παραμένει το πρόβλημα της Παιδιατρικής κλινικής του Νοσοκομείου, καθώς υπηρετεί μόνο μία μόνιμη (επιμελήτρια α΄) ιατρός και μία λείπει σε μετακίνηση. Μετακινούνται ενίοτε για διάστημα μηνός Παιδίατροι από όμορα Κέντρα Υγείας και οι εφημερίες καλύπτονται με καθημερινές μετακινήσεις. Στην Καρδιολογική υπηρετεί ένας μόνιμος Καρδιολόγος και ένας επικουρικός. Επίσης πρόβλημα υπάρχει και στην Παθολογική κλινική υπάρχουν κενές θέσεις και η μία από τους τρεις υπηρετούντες ιατρούς λείπει σε μακροχρόνια άδεια. Ανάλογο πρόβλημα υπάρχει και στη μονάδα τεχνητού νεφρού όπου υπηρετεί μόνο μία γιατρός Νεφρολόγος και οι αιμοκαθάρσεις 35 τουλάχιστον ασθενών διεκπεραιώνονται και από μία Γενική Ιατρό. Σε όλες τις περιπτώσεις η εφημεριακή κάλυψη επιτυγχάνεται με καθημερινές μετακινήσεις ιατρών από την 3η ΥΠΕ και από άλλες δομές υγείας της Κεντρικής και Δυτικής Μακεδονίας και της Ηπείρου. Στις τελευταίες προκηρύξεις μόνιμων ιατρών το ποσοστό πλήρωσης θέσεων είναι κοντά στο 30% και η κάλυψη των μόνιμων θέσεων ιατρών είναι περίπου στο 50%. Το 30% του υπόλοιπου προσωπικού αποτελείται από συμβασιούχους και πάλι παραμένουν κενές θέσεις. Υπάρχουν 17 κενές θέσεις Νοσηλευτών, 17 κενές θέσεις βοηθητικού Υγειονομικού και 7 παραϊατρικού προσωπικού ΚΕΦΙΑΠ Αμυνταίου, του μοναδικού κέντρου αποκατάστασης κλειστής νοσηλείας δημοσίου χαρακτήρα στην Β. Ελλάδα παρόλες τις υποσχέσεις για αναβάθμισή του. Καθυστερούν τα βήματα για δημιουργία νέου κτιρίου στέγασης Μονάδας Τεχνητού Νεφρού που θα ανακουφίσει το σοβαρό κτιριολογικό πρόβλημα σε επάρκεια χώρων και εργονομία. Έχουν πραγματοποιηθεί 30 απογευματινά χειρουργεία, τα μισά από αυτά δωρεάν και τα υπόλοιπα με ιδιωτική πληρωμή. Λειτουργούν 5 χειρουργικές αίθουσες και ο αριθμός χειρουργείων κυμαίνεται γύρω στα 120 χειρουργεία ανά μήνα. 
5. ΠΤΟΛΕΜΑΪΔΑ: Το πρόβλημα στο Νοσοκομείο είναι η υποστελέχωση και η αδυναμία κάλυψης των αναγκών με μόνιμο προσωπικό. Οι σοβαρές ελλείψεις είναι σε κρίσιμες ιατρικές ειδικότητες, ενώ σημαντικές είναι οι ελλείψεις σε Νοσηλευτικό και λοιπό προσωπικό. Αυτό οδηγεί σε αυξημένη επιβάρυνση των εργαζομένων και δυσκολία στην κάλυψη των βαρδιών, μετακινήσεις προσωπικού μεταξύ τμημάτων και αδυναμία πλήρους και ασφαλούς λειτουργίας όλων των υπηρεσιών. Η Παθολογική κλινική βρίσκεται σε οριακή κατάσταση λειτουργίας εξαιτίας του μεγάλου όγκου των περιστατικών σε συνδυασμό με τις ελλείψεις προσωπικού. Το 2025 πραγματοποιήθηκαν 3621 εισαγωγές στην Παθολογική κλινική μέσω ΤΕΠ. Από 1/1/2026 έως 31/5/2026 πραγματοποιήθηκαν ακόμη 1509 εισαγωγές δηλαδή περίπου 302 εισαγωγές το μήνα. Η ΜΕΘ δυναμικότητας 6 κλινών, παραμένει κλειστή και δεν λειτουργεί λόγω σοβαρής υποστελέχωσης, σε εντατικολόγους ιατρούς. Από τις 5 οργανικές θέσεις ιατρών ΕΣΥ, οι διαθέσιμες θέσεις δεν επαρκούν για την ασφαλή λειτουργία της μονάδας, ενώ έχει καταγραφεί και μετακίνηση ιατρού σε άλλο νοσοκομείο. Εφόσον οι κλίνες της ΜΕΘ είναι κλειστές, έχει ως συνέπεια τα βαριά περιστατικά να μετακινούνται σε άλλα Νοσοκομεία. Στο Νοσοκομείο Πτολεμαΐδας συνεχίζεται η ανάθεση υποστηρικτικών υπηρεσιών σε εργολάβους. Στο Νοσοκομείο λειτουργούν απογευματινά ιατρεία με οικονομική επιβάρυνση των ασθενών. Αντί για ενίσχυση της δωρεάν πρωινής λειτουργίας, προωθείται η επί πληρωμή απογευματινή λειτουργία. Με την αναδιοργάνωση των υπηρεσιών ψυχικής υγείας, το Μποδοσάκειο στερήθηκε την μοναδική ψυχολογο που διέθετε, η οποία οδηγήθηκε σε συνταξιοδότηση. Έτσι το Νοσοκομείο δεν διαθέτει Ψυχίατρο ούτε και ψυχολόγο. Οι υπηρεσίες Ψυχικής Υγείας παρέχονται μέσω ΜΚΟ και μία ημέρα την εβδομάδα, κάθε Δευτέρα με την παρουσία Ψυχολόγων. 
ΑΝΑΤΟΛΙΚΗ ΜΑΚΕΔΟΝΙΑ

1. ΚΑΒΑΛΑ: Σοβαρές ελλείψεις προσωπικού. Στο Νοσοκομείο Καβάλας οι οργανικές θέσεις είναι 905 και υπηρετούν μόνο 461 εργαζόμενοι. Οι προσλήψεις που έγιναν από τον Σεπτέμβριο του 2025 έως τον Σεπτέμβριο του 2026 ήταν μόνο 46 άτομα και οι αποχωρήσεις το ίδιο χρονικό διάστημα ήταν 62. Οι προσλήψεις μόνιμων υπαλλήλων των τελευταίων 3 ετών ήταν 68 εργαζόμενοι εξ αυτών οι 25 υπηρετούσαν ως επικουρικοί. Το επικουρικό προσωπικό είναι 255 άτομα μέσω ΔΥΠΑ, ΟΑΕΔ 4000, ΣΟΧ, Ειδικευόμενοι Νοσηλευτές, ΙΔΟΧ). Στην ΜΕΘ οι προβλεπόμενες κλίνες είναι 12 και αναπτυγμένες είναι οι 9 λόγω έλλειψης Νοσηλευτικού και Ιατρικού προσωπικού. Οι χειρουργικές αίθουσες από τις 6 λειτουργεί μόνο η μία λόγω έλλειψης Αναισθησιολόγων και Νοσηλευτικού προσωπικού. Επίσης υπάρχει μεγάλη έλλειψη Παθολόγων ιατρών, 3 Ιατροί εφημερεύουν σε δύο κλινικές ταυτόχρονα. Οι κτιριακές υποδομές και ο εξοπλισμός του Νοσοκομείου είναι σε ικανοποιητικό βαθμό. Επίσης δεν υπάρχουν σημαντικές ελλείψεις υλικών έως σήμερα. Ράντζα, φορεία διασπορά δεν παρατηρείται. Ο προϋπολογισμός δεν επαρκεί στις ανάγκες, απαιτείται πρόσθετη επιχορήγηση.  
2. ΞΑΝΘΗ: Οι κενές οργανικές θέσεις ΠΕ Νοσηλευτών είναι 1 θέση, ΤΕ Νοσηλευτών 6 θέσεις, ΔΕ Βοηθών Νοσηλευτών 43. ΤΕ Μαιευτικής κενές θέσεις 9.Τραυματιοφορείς κενές θέσεις 9 και Βοηθοί θαλάμων κενές θέσεις 7. Επικουρικό προσωπικό έχουμε 18 νοσηλευτές και 8 Βοηθούς θαλάμων.   .Απογευματινά Δωρεάν Χειρουργεία από το Σεπτέμβριο του 2025 μέχρι σήμερα έγιναν 96 ορθοπεδικά,421 οφθαλμολογικά και με πληρωμή 36 χειρουργεία. Όσον αφορά τον εξοπλισμό, τη συντήρηση και τις κτιριακές υποδομές δεν έχουμε κάποιο ιδιαίτερο πρόβλημα. Η ΜΕΘ του Νοσοκομείου παραμένει κλειστή από τον Ιούνιο του 2021. Έντονη έλλειψη σε υλικά δεν παρατηρείται. 
3. ΑΛΕΞΑΝΔΡΟΥΠΟΛΗ: Σοβαρές ελλείψεις προσωπικού. Οι οργανικές θέσεις στο Νοσοκομείο είναι συνολικά 1.100 Νοσηλευτικό και λοιπό προσωπικό. Οι ελλείψεις είναι 464. Ήρθαν 31 άτομα από τον Σεπτέμβριο του 2025 έως τον Σεπτέμβριο του 2026 και έφυγαν 44 άτομα. Οι Νεοπροσληφθέντες μόνιμοι που εργάζονταν ως επικουρικοί διορίστηκαν 38 άτομα στο Π.Γ.Ν.Α.,  20 άτομα σε άλλα Νοσοκομεία και 3 άτομα σε άλλη υπηρεσία. Οι λίστες αναμονής χειρουργείων περίπου 3000 πριν ξεκινήσουν τα απογευματινά χειρουργεία. Τώρα είναι περίπου στα 2200 (έχει κλείσει το 2024) και πραγματοποιήθηκαν 750 απογευματινά από τα οποία τα 250 περίπου επι πληρωμή και τα υπόλοιπα από το ταμείο ανάκαμψης. Λειτουργούν 4 αίθουσες τακτικών χειρουργείων και μία εκτάκτων. Κλειστές παραμένουν 5 αίθουσες λόγω έλλειψης Νοσηλευτών και Αναισθησιολόγων. Στην ΜΕΘ λειτουργούν οι 8 από τις 10 κλίνες, οι 2 παραμένουν προσωρινά κλειστές αυτή τη στιγμή λόγω τεχνικών προβλημάτων. Άλλες 6 κλειστές κλίνες θα μπορούσαν να λειτουργήσουν σε κάθε περίπτωση αν υπήρχε το απαραίτητο Νοσηλευτικό προσωπικό. Αρκετά συχνά γίνονται φιλοξενίες περιστατικών σε άλλα τμήματα έως ότου ολοκληρωθεί η 24ωρη εφημερία τουλάχιστον. Δεν παρατηρούνται ελλείψεις σε υλικά όμως ζητούν εκ νέου ενισχυτικές τροποποιήσεις του προϋπολογισμού. 
4. ΔΙΔΥΜΟΤΕΙΧΟ: Σοβαρές ελλείψεις προσωπικού. Η Νοσηλευτική Υπηρεσία ,λόγω των ελλείψεων σε προσωπικό λειτουργεί σε ορισμένα τμήματα (ΠΑΙΔΙΑΤΡΙΚΗ, ΜΑΦ, ΠΑΘΟΛΟΓΙΚΗ, ΤΕΠ) οριακά ώστε να μην τίθεται σε κίνδυνο η ασφαλή λειτουργία του Νοσοκομείου. Έτσι καθίσταται αδύνατη η χορήγηση ρεπό και αδειών στους εργαζόμενους γεγονός που οδηγεί τόσο στη σωματική και ψυχική τους εξουθένωση όσο και στην μη αποτελεσματική παροχή ποιοτικής φροντίδας στους ασθενείς. Συγκεκριμένα το Γ.Ν.Δ έχει 125 μόνιμο νοσηλευτικό προσωπικό σε οργανικές θέσεις   (συν 4 προσωποπαγείς θέσεις συν 9 από απόσταση στο Γ.Ν.Δ συν 6 από μετακίνηση πλην 5 νοσηλευτές σε απόσταση πλην 12 νοσηλευτές σε μετακίνηση) συνολικά 127 νοσηλευτές. Επιπλέον Επικουρικοί νοσηλευτές ΙΔΟΧ υπάρχουν 7 και λοιπό προσωπικό 34(19 επικουρικοί ΙΔΟΧ του Γ.Ν.Δ συν 14 ωφελούμενοι άνεργοι με πρόγραμμα ΟΑΕΔ συν 1 ΔΕ πλήρωμα ασθενοφόρου με ΑΠΥ = 34). Οριακή επίσης είναι η λειτουργία του Ακτινολογικού ,ενδεικτικά μια βάρδια στον αξονικό και Μικροβιολογικού λόγω έλλειψης  προσωπικού. Πιο αναλυτικά σχετικά με το λοιπό προσωπικό υπάρχουν 81 μόνιμες οργανικές θέσεις (συν 1 προσωποπαγή θέση συν 3 ΙΔΑΧ συν 2 από απόσπαση στο Γ.Ν.Δ συν 11 από μετακίνηση στο Γ.Ν.Δ πλην 1 θέση σε απόσπαση πλην 9 σε μετακίνηση) συνολικά 88 άτομα. Επίσης υπάρχει μεγάλη έλλειψη Τραυματιοφορέων λόγω συνταξιοδοτήσεων. Καθημερινά λειτουργούν δύο χειρουργικές αίθουσες. Ο αριθμός των χειρουργείων κατά το έτος 2025 ήταν 2036 και για το τρέχον έτος μέχρι στιγμής ο αριθμός τους έχει ξεπεράσει τα 1.000 χειρουργεία. Ελλείψεις υπάρχουν και στην Διοικητική Υπηρεσία του Νοσοκομείου. Δεν παρατηρούνται ιδιαίτερα σημαντικές ελλείψεις σε ιατροτεχνολογικό εξοπλισμό. Η προμήθεια  νέου και η ανανέωση του υπάρχοντος επιδιώκεται μέσω συγχρηματοδοτούμενων προγραμμάτων καθώς λόγω  περιορισμένων προϋπολογισμών ,του Νοσοκομείου δεν δύναται να προβεί στην προμήθεια ιατροτεχνολογικού εξοπλισμού. Πεπαλαιωμένος είναι ο μηχανολογικός εξοπλισμός του Νοσοκομείου ο οποίος εμφανίζει συχνές βλάβες και συντηρείται από τους εργαζόμενους της υποστελεχωμένης Τεχνικής υπηρεσίας η οποία συνεπικουρείτε από εξωτερικά συνεργεία όπου κρίνεται απαραίτητο. Απαιτούνται κονδύλια για στοχευμένες παρεμβάσεις για την αντιμετώπιση των προβλημάτων. Τέλος η οριακή κατά την άποψη μας χρηματοδότηση δυσχεραίνει την εύρυθμη λειτουργία του Νοσοκομείου. Με τα υπάρχοντα όρια χρηματοδότησης οι αρμόδιες υπηρεσίες του Νοσοκομείου καλύπτουν και αυτό όχι σε ποσοστό 100%,τις ανάγκες για υγειονομικό , ορθοπεδικό υλικό, αντιδραστήρια και υπηρεσίες.
5. ΚΟΜΟΤΗΝΗ: Οι οργανικές θέσεις στο Νοσοκομείο είναι στο σύνολο 507 και οι ελλείψεις ανέρχονται σε 86 θέσεις δηλαδή ποσοστό 17%. Από τον Σεπτέμβριο του 2025 έως τον Σεπτέμβριο του 2026 μονιμοποιήθηκαν 3 Ιατροί ΕΣΥ, προσλήφθηκαν 3 επικουρικοί και 3 βρίσκονται σε αναμονή.  Ολοκληρώθηκαν 7 συμβάσεις Ιατρών με απόδειξη παροχής υπηρεσιών και από τον Μάϊο του 2026 βρίσκεται σε εξέλιξη προκήρυξη για την πρόσληψη 6 νέων Ιατρών. Στην Νοσηλευτική υπηρεσία διορίστηκαν 2 ΠΕ Νοσηλευτές και 3 ΔΕ. Στο Διοικητικό προσωπικό διορίστηκαν 2 άτομα ΔΕ Διοικητικού-λογιστικού, ένα ΠΕ Διοικητικού -Οικονομικού, ένα άτομα ΠΕ Μηχανολόγων-Μηχανικών, ένα ΤΕ Βιοϊατρικών επιστημών και στο Παραϊατρικό προσωπικό ένα άτομο ΔΕ ΒΙΒΕ και στο Επιστημονικό προσωπικό ένα ΠΕ Φαρμακοποιών. Μονιμοποιήθηκαν 19 Νοσηλευτές, 3 Διοικητικοί, 1 Επιστημονικό προσωπικό και 1 Παραϊτρικό. Η λίστα αναμονής των χειρουργείων πριν την έναρξη των απογευματινών χειρουργείων ήταν 1076 ενώ σήμερα είναι 503. Τα απογευματινά χειρουργεία στο Νοσοκομείο ξεκίνησαν τον Οκτώβριο του 2025. Τα δωρεάν απογευματινά χειρουργεία που πραγματοποιήθηκαν είναι 99. Οι οργανικές κλίνες στην ΜΕΘ είναι 4, όμως λειτουργούν 5 ανεπτυγμένες και δεν υπάρχει κλειστή κλίνη. Ο προϋπολογισμός δεν είναι ελλειμματικός και δεν υπάρχουν ελλείψεις υλικών. 
ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ


Ο ΓΕΝ. ΓΡΑΜΜΑΤΕΑΣ
ΜΙΧΑΛΗΣ ΓΙΑΝΝΑΚΟΣ


ΧΡΗΣΤΟΣ ΠΑΠΑΝΑΣΤΑΣΗΣ

Αριστοτέλους 22, 10433 Αθήνα Τηλ. 210 .52.36.094 – 210.52.24.604, 
22 Aristotelous str. GR-10433 Athens, Greece Tel. (30) 210 .52.36.094 – (30) 210.52.24.604,
e-mail Γραμματείας: info@poedhn.gr – e-mail Λογιστηρίου: logistirio@poedhn.gr,  http://www.poedhn.gr
7

